Pirates of the Caribbean: Dead Man’s Chest

Pirates of the Caribbean: Dead Man's Chest er den første oppfølgeren til Pirates of the Caribbean: The Curse of the Black Pearl. Den ble lansert den 7. juli 2006 i USA og den 14. juli i Norge.

Som i den første filmen har Johnny Depp hovedrollen som kaptein «Jack Sparrow», mens Orlando Bloom spiller «Will Turner» og Keira Knightley «Elizabeth Swann».

Innspillingen av filmen startet den 28. februar 2005 på Costa Alegre i Jalisco i Mexico. Filmen ble spilt inn samtidig med den tredje filmen i serien, i likhet med The Matrix Reloaded og The Matrix Revolutions.

Da den kom ut i juli 2006 slo den de fleste salgsrekorder. Den tjente 132 millioner dollar (ca. 885 millioner kroner) i USA den første helgen, og slo den tidligere mestselgende filmen i en åpningshelg, Spiderman 2. 7. september 2006 ble den den tredje filmen som tjente mer enn én milliard dollar på verdensbasis (de to andre er Titanic og Ringenes Herre: Atter en konge).

Handling

Jack Sparrow (Johnny Depp) står i gjeld til den legendariske Davy Jones (Bill Nighy), kapteinen på det fordømte spøkelsesskipet «Den flygende hollender», et skip som blir styrt av en besetning sjømenn som over tiden er deformert til å ligne halvt mennesker, halv sjødyr. Disse har blitt plukket opp av Davy Jones i øyeblikket før de dør, og tilbudt 100 år foran masten på «Den flygende hollender». Tiden er i ferd med å løpe ut, for Davy Jones sjøuhyre er sultent, og Sparrow må finne en måte å slippe unna gjelden sin – hvis ikke blir han dømt til evig forbannelse i livet etter døden. Som om dette ikke var nok greier han å ødelegge bryllupsplanene til Will Turner (Orlando Bloom) og Elizabeth Swann (Keira Knightley), som sammen blir tvunget til å hjelpe Sparrow.

De leter etter den legendariske «Dead Man's Chest» (dødmannskiste), en kiste som inneholder hjertet til Davy Jones. Jones ble «så knust av kjærlighetssorg at han bokstavelig talt rev ut sitt eget hjerte» .  På vei mot kista får de råd fra voodooheksen Tia Dalma (Naomi Harris).

Medvirkende

   Skuespiller  RolleJohnny Depp  Jack Sparrow Orlando Bloom  Will TurnerKeira Knightley  Elizabeth SwannStellan Skarsgård  «Bootstrap Bill» TurnerBill Nighy  Davy JonesJack Davenport  James NorringtonKevin McNally  Joshamee GibbsJonathan Pryce  Govenor Weatherby SwannTom Hollander  Lord Cutler BeckettMackenzie Crook  RagettiLee Arenberg  PintelNaomie Harris  Tia DalmaAlex Norton  Kaptein BellamyGeoffrey Rush  Kaptein Hector Barbossa

Priser og nominasjoner
Pirates of the Caribbean: Dead Man's Chest ble nominert til fire Oscar under den 79. Oscar-utdelingen for «beste lydklipp», «beste lydmiks» og «beste kunstregi», i tillegg til «beste visuelle effekter» som filmen vant prisen for.

 Trivia 
 Dette er første gang Johnny Depp har spilt den samme karakteren om igjen på film. Ellers har han spilt samme karakter gjennom flere episoder av 21 Jump Street.
 Når vi først kommer inn i Tia Dalmas hus, får vi flere hint om Barbossas gjenoppstandelse: Apen reagerer på noen utenfor kameraets rekkevidde som har på seg mørke piratstøvler og ser ut til å gjenkjenne denne personen. En stund senere blir Jack overrakt en hatt lik den Barbossa bruker.
 Mange av scenene fra Tortuga var ubrukt materiale fra den første filmen, "The Curse of the Black Pearl".

 Referanser fra første film 
 Guvernør Swann river ned en lysestake fra veggen i fangehullet, slik Will gjorde i guvernørens hus i den første filmen.
 Jack spør "Why is the rum always gone?", og råder folk til å gjemme drikkevarene fra Elizabeth. Dette gjenspeiler scenen i den første filmen der Jack og Elizabeth er strandet på en øde øy.
 Jack nevner det å bli gjort til høvding i den første filmen.
 Jack forteller kannibalene at Will er en evnukk.
 Barbossas ape, Jack, viser seg som skjelett i starten av filmen (se ekstrascenen etter rulleteksten i film nr. 1). 
 Barbossa spiser et grønt eple til slutt i den andre filmen.
 Will får seg en ørefik når han spør et par kvinner om Jack.
 En gruppe fanger plystrer tilsynelatende på hunden med nøklene.
 Jack forteller Norrington at han fremdeles heier på ham.
 Elizabeth later som om hun besvimer for å fange mennenes oppmerksomhet slik hun gjorde i den første filmen.
 Will påstår at han brukte to skilpadder for å unnslippe «Den flygende hollender», slik Jack i den første filmen beskrev at han rømte fra øya han var satt ut på.
 Jack slår Will bevisstløs med en åre. I film nr. 1 var det omvendt.

Eksterne lenker



Kategori:Eventyrfilmer fra USA
Kategori:Filmer fra 2006
Kategori:Oscar-vinnere (visuelle effekter)
Kategori:Disney-filmer
Kategori:Pirates of the Caribbean
Kategori:Engelskspråklige filmer
Kategori:Oppfølgerfilmer